《伤春曲》
宋代·许棐

日日望郎郎未归，玉肌宽尽缕金衣。春心撩乱强拘束，碎剪红绡补旧枝。

红绡才向枝头住，残花又逐东风去。愿花飞入笑筵中，莫入愁人断肠处。

愁人见花人自羞，花见愁人花也愁。花飞有尽愁无尽，柳外一声黄栗留。

作者简介：许棐fěi（？～1249）字忱夫，一字枕父，号梅屋。海盐人（今属浙江）。生卒年均不详，约宋理宗宝庆初前后在世。嘉熙中（公元1239年左右）隐于秦溪，筑小庄于溪北，植梅于屋之四檐，号曰梅屋。四壁储书数千卷，中悬白居易、苏轼二像事之。